សេចក្តីថ្លែងការរួមស្ដីពី

បញ្ហានិងការព្រួយបារម្ភ

ពីផលប៉ះពាល់ធ្ងន់ធ្ងរទាក់ទងនឹងអភិបាលកិច្ចធនធានធម្មជាតិ​

រាជធានីភ្នំពេញ​ ថ្ងៃទី៧ ខែធ្នូ ឆ្នាំ២០១២

**យើងជា​**តំណាងសហគមន៍មកពី**ខេ**ត្ត​ បាត់ដំបង កំពង់ស្ពឺ តាកែវ បន្ទាយមានជ័យ ឩត្តរមានជ័យ ពោធិសាត់ រតនៈគីរី មណ្ឌលគីរី ព្រះវិហារ កោះកុង ស្ទឹងត្រែង កំពង់ធំ កំពង់ចាម កំពង់ឆ្នាំង សៀមរាប ក្រុងព្រះស៊ីហនុ ស្វាយរៀង កំពត ក្រចេះ **​**និងអង្គការ​សង្គមស៊ីវិលរួមមាន សមាគម​ការពារសិទិ្ធមនុស្ស និងអភិវឌ្ឍន៍​នៅកម្ពុជា​(ADHOC)វិទ្យាស្ថានតស៊ូមតិ​និង​គោល នយោបាយ​(API)​ គណៈកម្មា​ធិការ​​ប្រព្រឹត្តិកម្ម​នៃអង្គការសមាគម​ការពារ​សិទ្ធិមនុស្សកម្ពុជា​(CHRAC)មជ្ឈមណ្ឌល​​​អប់រំ​ច្បាប់​សំរាប់​សហគមន៍(CLEC) ​គណ:កម្មការរៀបចំ​ការបោះឆ្នោត ដោយសេរី​និងយុតិធម៌នៅកម្ពុជា (COMFREL) សម្ព័ន្ធភាពកម្ពុជាដើម្បី​តម្លាភាព​ចំណូលធនធាន (CRRT) ស្ម័គ្រចិត្តដើម្បីសង្គម(CVS) អង្គការ​អភិវឌ្ឍន៍និង​ភាពជា​ដៃគូក្នុងសកម្មភាព (DPA)អង្គការ​យេនឌ័រ​និងការអភិវឌ្ឍន៍ដើម្បីកម្ពុជា(GAD/C)ក្រុមការងារ​ពិសេស​សិទិ្ធលំនៅឋាន(HRTF) អង្គការ​គាំទ្រសហគមន៍ជនជាតិដើមភាគតិច(ICSO)​ **អង្គការយុវជនខ្មែរដើម្បី​អភិវឌ្ឍន៍សង្គម**(KYSD)អង្គការជីវិត​ថ្លៃថ្នូរ(LWD)អង្គការ​ស្តារកម្ពុជា(Star Kampuchea)វេទិកានៃអង្គការ​មិនមែនរដ្ឋាភិបាល ស្តីពីកម្ពុជា(TheNGO Forum onCambodia) អង្គការវីជីឡែន(Vigilance)អង្គការទស្សនៈ​ពិភពលោក(WVC)​​ **អង្គការកម្មវិធីអភិវឌ្ឍន៍**ធនធានយុវជន(YRDP)​​ និងអង្គការ​សង្គមស៊ីវិល​ផេ្សងៗ ប្រមាណ​៣០០នាក់​នៅកម្ពុជា​ សូមធ្វើសេចក្តីថ្លែងការណ៍រូមគ្នាមួយ​ចេញពីបញ្ហា​ក្នុងសន្និសីទតស៊ូ មតិថ្នាក់ជាតិប្រចាំឆ្នាំលើកទី៧​ស្តីពី “ធ្វើការរួមគ្នាដើម្បី​អភិបាលកិច្ចល្អលើវិស័យដីធ្លី និងធនធាន ធម្មជាតិនៅកម្ពុជា” ថ្ងៃទី០៧​ ខែធ្នូ ឆ្នាំ ២០១២ ​នៅសណ្ឋាគារ​អ៊ិមភើរៀល​។

​យើងជា​សហគមន៍ ​និង​អង្គការសង្គមស៊ីវិល មកពី**ខេត្តទាំងអស់ខាងលើនៅកម្ពុជា​សូមធ្វើ ការកោត​សរសើរ​​ចំពោះការខិតខំរបស់រាជរដ្ឋាភិបាល**ដើម្បី​អភិបាលកិច្ចល្អលើវិស័យដីធ្លី និងធន ធាន​ធម្មជាតិ​​នៅកម្ពុជា។​ សន្និសីទតស៊ូមតិថ្នាក់ជាតិប្រចាំឆ្នាំលើកទី៧​សូមលើកឡើងនូវបញ្ហា​ និង អនុសាសន៍​ដែលជាការព្រួយបារម្ភ​យ៉ាងខ្លាំងពីផលបះពាល់ធ្ងន់ធ្ងរមួយចំនួនដូចខាងក្រោម​​​៖

**១.បញ្ហានៃវិស័យឧស្សាហកម្ម និស្សារណកម្ម**

វិស័យឧស្សាហកម្ម​និស្សារណកម្ម​គឺ​ជាវិស័យ​មួយ​ដែល​រដ្ឋាភិបាល​កម្ពុជាដែល​បាន​​​នឹង​​កំពុង​ទទួល​​​នូវ​ប្រាក់ចំណូល​យ៉ាង​សំខាន់​ដើម្បី​អភិវឌ្ឍន៍​​សេដ្ឋកិច្ចជាតិ​ ប៉ុន្តែ​កម្ពុជា​នៅមិនទាន់​បាន​ត្រៀម​ខ្លួន​ដើម្បី​អភិវឌ្ឍន៍​វិស័យ​នេះ​នៅ​ឡើយ​។ បច្ចុប្បន្ន​ក្របខណ្ឌច្បាប់ និង​បច្ចេកទេស​នៅ​មាន​កំរិត​ដែល​បណ្តាល​ឲ្យ​មាន​ការ​លំបាក​ក្នុង​ការ​​​គ្រប់​គ្រង​ថវិកាដ៏​​ច្រើន​សន្ធឹក​សន្ធាប់​នេះ​។ ​ផ្ទុយទៅវិញ​ វិស័យ​ឧស្សាហកម្ម​ និស្សារណកម្ម​​ បាន​បណ្តាល​ឲ្យ​មាន​ផល​ប៉ះ​ពាល់​ជា​អវិជ្ជមាន​​ទៅ​លើបរិស្ថាន តាមរយៈ​ការប្រើ​ប្រាស់​សារធាតុគីមីដែល​បណ្តាល​ឲ្យ​បាត់​បង់​​​គុណភាព​ទឹក ដី ផលិត​ផល​កសិកម្ម​ សុខភាព​មនុស្ស​​ និង​សត្វ​។ សហគមន៍​មិន​បាន​ទទួល​​ព័ត៌មាន​ និង​ការពិគ្រោះយោបល់​យ៉ាងពេញ​លេញ​ជាមុន​​ក្នុង​ការ​ធ្វើ​សេចក្តី​សំរេចចិត្ត​រាល់​គំរោង​អភិវឌ្ឍន៍ធនធាន​រ៉ែ​​ ដែល​បណ្តាល​ឲ្យ​មាន​ការ​រំលោភ​សិទ្ធិ​មនុស្ស​ ជាពិសេស​ជនជាតិដើម​ភាគ​តិច​។

* **សមទ្ធិផល​របស់​រាជរដ្ឋាភិបាល**

រដ្ឋាភិបាលកំពុងធ្វើសេចក្តីព្រៀងច្បាប់មួយចំនួន ដើម្បីគ្រប់គ្រងវិស័យឧស្សាហ​កម្ម និស្សរណកម្ម​​បានកសាងហេដ្ឋារចនាសម្ព័ន្ធមួយ​ចំនួន​នៅ​ក្នុងតំបន់​អាជីវកម្ម​រ៉ែ ​​និងបានទូទាត់​​សំណង​មួយ​ចំនួន​តូច​​ដល់​សហគមន៍​ដែល​រង​ផល​ប៉ះ​ពាល់​ពី​អាជីវកម្ម​រ៉ែ​។

* ***អនុសាសន៍សំរាប់រដ្ឋាភិបាល***
1. ដំណើរការវាយតម្លៃហេតុប៉ះពាល់បរិស្ថានត្រូវមានការចូលរួមយ៉ាងពេញលេញពី​សាធារណះជន ហើយមានការជូនដំណឹងជាមុនយ៉ាង​តិច​រយះពេល ១ខែ​​
2. បង្កើតអោយមានមូលនិធិចំណូលដែលបានមកពីវិស័យបេ្រង​ រ៉ែ និងឧស្ម័នសម្រាប់​កូនចៅជំនាន់ក្រោយ​ ដោយមានការគ្រប់គ្រងពីគណកម្មការ​ឯករាជ្យមួយ ហើយ​មានការផ្សព្វផ្សាយ​ជា​សាធារណៈ​អំពី​ការ​ប្រើប្រាស់​មូលនិធិ​ឲ្យ​បាន​ទៀង​ទាត់​។
3. កសាងសមត្ថភាពបចេ្ចកទេសដល់​ប្រជាពលរដ្ឋ​កម្ពុជាទៅលើវិស័យឧស្សាហ​កម្ម និស្សរណកម្ម​។
4. ពង្រឹងការអនុវត្តច្បាប់ពាក់ព័ន្ធ លើវិស័យឧស្សាហ​កម្ម និស្សរណកម្ម​អោយកាន់តែប្រសើរ
5. អនុម័តច្បាប់​​ស្តីពី​សិទ្ធិ​ទទួល​ព័ត៌មាន ​និង​​បើកចំហរព័ត៌មានទាំងឡាយ ដែលពាក់ពន្ធ័ទៅ​នឹងវិស័យឧស្សាហ​កម្ម និស្សរណកម្មដែលរួមមាន ចំណូល ចំណាយ​ កិច្ចសន្យា និងអាជ្ញាបណ្ណ័ជាសារធារណៈ​ជាដើម​ ។
6. បញ្ជៀស​ និងបញ្ឈប់ការផ្តល់សម្បទានរ៉ែ​ទាំងឡាយដែលប៉ះពាល់ទៅលើដីសហគមន៍ សមូហភាព​ជន​ជាតិ​ដើម​ភាគ​តិច​​​ ឬ ដីកំពុងស្ថិតក្នុងដំណើរការចុះបញ្ជីដីសមូហភាពរបស់​សហគមន៍។
7. ធ្វើវិសោធនកម្មច្បាប់ស្តីពីការគ្រប់គ្រង និងធ្វើអាជីវកម្មរ៉ែនិងលើកទឹកចិត្តអោយ​មានការ​ពិគ្រោះយោបល់ជាមួយសាធារណះជនលើការតាក់តែងច្បាប់សាជាថ្មីនិងច្បាប់ថ្មីៗ ដែល​ពាក់ព័ន្ធនឹងឧស្សាហកម្មនិស្សារណកម្មព្រមទាំងអនុលោមតាមបទដ្ឋានអន្តរជាតិ។

***អនុសាសន៍សំរាប់វិស័យឯកជន***

1. បើកចំហរព័ត៌មាន​ទាំងឡាយដែលទាក់ទងទៅនឹងគំរោងផែនការ កិច្ចព្រមព្រៀង​ជាមួយ​រដ្ឋាភិបាល​ អាជ្ញាបណ្ណ័ និង​ចំណូល ​ចំណាយ​ដល់សាធារណៈជន​
2. អនុវត្ត​លក្ខខណ្ឌដែលបានឯកភាពគ្នាជាផ្លូវ​ការ និងផ្តល់ជាសំណងយ៉ាងពេញលេញ ជូនសហគមន៍ដែលរងផលប៉ះពាល់​។
3. បង្កើត​ឲ្យ​មាន​មូលនិធិ​សង្គម​​សំរាប់​គំរោង​​អភិវឌ្ឍសហគមន៍​​ និងផ្តល់នូវជំរើសមុខរបរសម ស្រប។
4. ផ្តល់ឱកាស​​ឲ្យ​មានការចូលរួមឲ្យ​ពេញ​លេញ​របស់សហគមន៍ និងសង្គមស៊ីវិលនៅក្នុង​ដំណើរ​ការសិក្សារុករករ៉ែ។

 ​​

***អនុសាសន៍សំរាប់ដៃគូអភិវឌ្ឍន៍***

1. បន្តគាំទ្រថវិការ និងកសាងសមត្ថភាពបច្ចេកទេស ក្របខណ្ឌ័ច្បាប់ និងដំណើរការ​អាជីវកម្ម រ៉ែ​​ដល់សហគមន៍។

២.បញ្ហាក្រុមជនជាតិដើមភាគតិច

ការចុះសិក្សា និងកំណត់អត្តសញ្ញាណរបស់ជនជាតិដើម​តិចទូទាំងប្រទេស​មិនទាន់បានអនុវត្ត ចប់​សព្វគ្រប់នៅឡើយ។​ ខ្វះការអប់រំផ្សព្វផ្សាយពីនិតិវិធីនៃការធ្វើស្វ័យអត្តសញ្ញាណ និងការចុះ បញ្ជី​ដីសមូហភាព។ ជាពិសេស​សហគមន៍​ជនជាតិ​ដើម​ដែលនៅតំបន់ផ្សេងៗ ដែលមិនទាន់ បាន​ធ្វើស្វ័យអត្តសញ្ញាណ។ ការចូលរួម និងការយល់ដឹង​ពីសំណាក់អាជ្ញាធរមូលដ្ឋានចំពោះ​ការ​កំណត់​អត្តសញ្ញាណរបស់ជនជាតិដើមភាគតិចនៅមានកំរិត​។ ​ដំណើរការនៃការផ្តល់​អត្តសញ្ញាណ​ជនជាតិដើមភាគតិចពីសំណាក់រាជរដ្ឋាភិបាលមានភាពយឺតយ៉ាវ។ អាទិភាពនៃការចុះបញ្ជីដី សមូហភាពរបស់​ជនជាតិដើមភាគតិច​ត្រួវបានកំណត់ក្រោយ​ការចុះបញ្ជីដីឯកជន។ លើសពីនេះ ទៀត សហគមន៍​ជនជាតិដើមភាគតិចត្រូវបានបញ្ចុះបញ្ចូល​ក្នុងការទទួលយកកម្មសិទ្ធដីឯកជន។​

* **សមទ្ធិផល​របស់​រាជរដ្ឋាភិបាល**

រាជរដ្ឋាភិបាលបាននិងកំពុងវាយតំលៃ និង​ចុះបញ្ជីសហគមន៍ជានិតិបុគ្គល និងដី​សមូលហ ភាព។ ​ផលិតនូវលិខិតគតិយុត្តិ​សម្រាប់​ការពារបណ្តោះ​អាសន្ននូវ​ដីរបស់ជនជាតិ​ដើមភាគតិច។​បង្កើតគោលនយោបាយជាតិអភិវឌ្ឍន៍ជនជាតិដើមភាគតិច។ ការបង្កើតក្រុមការងារបច្ចេកទេស​ដូចជាក្រសួងអភិវឌ្ឍន៍ជនបទ ក្រសួងមហាផ្ទៃ ក្រសួងរៀបចំដែនដីនគរូបនីយកម្ម និងសំណង់ និងអង្គការពលកម្មអន្តរជាតិ។

* អនុសាសន៍**សម្រាប់**រដ្ឋាភិបាល
1. ជំរុញ និងពន្លឿនការចុះបញ្ជីដីសមូហភាពដល់សហគមន៍ជនជាតិដើមភាគតិចអោយបាន ឆាប់រហ័ស ដើម្បី​ធានាបាននូវនិរន្តរភាពនៃសិទ្ធ​ប្រើប្រាស់​ដីធ្លី ធនធានធម្មជាតិ និងរក្សា បាន​នូវប្រពៃណីទំនៀមទំលាប់​របស់​ជន​ជាតិដើម​ភាគតិច ។ ​
2. គោរពសិទ្ធិ និងទទួលស្គាល់ប្រពៃណី វប្បធម៌ដែលធានាបាននូវការ​ការពារ​​សិទ្ធ​ជនជាតិ​ដើម​ភាគ​តិច និងរក្សាទំនៀមទំលាប់​ និងប្រពៃណី។
3. ត្រូវផ្សព្វផ្សាយអោយបានទូលំទូលាយពីនិតិវិធីនៃការចុះបញ្ជីដីសមូហភាព និងដីឯកជន។
4. ពិនិត្យឡើងវិញចំពោះក្រុមហ៊ុន​ដែលទទួលបាន​សម្ប​ទាន​ដីសេដ្ឋកិច្ច​រួចហើយ ដែលប៉ះ ពាល់​ដីរបស់សហគមន៍ និងព្រៃឈើត្រូវ​ផ្តល់អោយ​សហគមន៍​វិញ។
5. ត្រូវផ្តល់ព័ត៌មាន និងពិគ្រោះយោបល់ជាមុនជាមួយជនជាតិ​ដើមភាគតិច​រាល់គម្រោង អភិវឌ្ឍន៍នានា។
6. ទូទាត់សំណងសមរម្យ និងអាចទទួលយកបានដល់ជនជាតិដើមភាគតិចដែលរងផល​ប៉ះ ពាល់ពីគម្រោងអភិវឌ្ឍន៍។
7. ត្រូវតែអនុម័តច្បា​ប់សិទ្ធទទួលព័ត៌មាន​ ដើម្បីលើក​កម្ពស់​ការចូលរួម​និងសិទ្ធក្នុងការធ្វើ​សេចក្តី​សម្រច​ចិត្តចំពោះការអភិវឌ្ឍសង្គមជាតិ។

៣.បញ្ហាព្រៃឈើ

ការផ្តល់ដីសម្បទានសេដ្ឋកិច្ចត្រួតស៊ីគ្នា​ជាមួយ​ព្រៃសហគមន៏ និង​សហគមន៍​តំបន់ការពារ។​អាជ្ញាធរមូលដ្ឋានមួយចំនួនមិនគាំទ្រការបង្កើតសហគមន៏ព្រៃឈើ​ និងសហគមន៍ដែល​ចុះបញ្ជីមួយ​ចំនួនខ្វះការសហការពីអាជ្ញាធរមូលដ្ឋាន​ផងដែរ។ ​និតិវិធីនៃការរៀបចំសហគមន៏ព្រៃឈើមានភាព​ស្មុគស្មាញដោយ​ចំណាយ​ពេលច្រើន និងមានភាពយឺតយ៉ាវ។​ ​​ មានការឈូសឆាយរំលោភ​ព្រៃ សហគមន៏ និងការកាប់ឈើ​រានព្រៃ​ឈើនៅ​ដែនសហគមន៏ព្រៃឈើពី​សំណាក់​អ្នកមានអំណាច​ ឈ្មួញ​ និងក្រុមហ៊ុន​សម្បទានសេដ្ឋកិច្ចមួយចំនួន​។​ មានការសាងសង់បន្ទាយទាហាននៅ​លើ ព្រៃសហគមន៍ដែលបានចុះកិច្ចព្រមព្រៀងជាមួយរដ្ឋាភិបាលរួចហើយដូចជា៖ ករណីក្នុងខេត្ត​ឩត្តរមានជ័យ សហគមន៍​ដុងបេង អណ្តូងបរ រំដួលវាសនា សហគមន៍សាមគ្គី​សង្គ្រោះ​ព្រៃឈើ​។

មានការគំរាមគំហែងដល់សកម្មជនការពារព្រៃឈើ ភាគីក្រុមហ៊ុន ឈ្នួញ និង​មន្រ្តីមួយចំនួន។​ខ្វះខាតការគាំទ្រហិរញ្ញវត្ថុ សម្រាប់គាំទ្រសកម្មភាព​​សហគមន៍ព្រៃឈើ។

* **សមទ្ធិផល​របស់​រាជរដ្ឋាភិបាល**

សហគមន៍ និងអង្គការ​មិនមែន​រដ្ឋាភិបាល​ដែល​ធ្វើការ​លើ​វិស័យ​ព្រៃឈើ ទទួលស្គាល់​​បំណង​របស់​រាជរដ្ឋាភិបាល​កម្ពុជា ជា​ពិសេស​​ការ​ដាំ​ដើម​ឈើ​​លើ​ដី​រិចរិល​ដោយ​រដ្ឋបាល​ព្រៃ​ឈើ ដូច​ដែល​ត្រូវ​បាន​លើកឡើង​នៅក្នុង​​សូចនាករ​តាម​ដាន​រួម។ ប៉ុន្តែអង្គការ​មិនមែន​រដ្ឋាភិបាល និងអង្គការ​សង្គម​ស៊ីវិល​ផ្សេង​​​ទៀត ខកចិត្ត​ដោយសារ“ការដាំ​ដើមឈើឡើងវិញ” រាប់​បញ្ចូល​​ទាំងការដាំដើម​កៅស៊ូ​នៅក្នុង​​សម្បទានដី​សេដ្ឋកិច្ច (ELCs) ក៏ដូចជាដើម​អាកាស្យា និងដើម​ប្រេង​ខ្យល់។

សហគមន៍ និងអង្គការ​មិនមែន​រដ្ឋាភិបាលសូម​វាយតម្លៃ​ខ្ពស់​ចំពោះ​ការកំណត់​ព្រំ​ប្រទល់​ព្រៃឈើ និងតំបន់​ការពារទៅតាម​ផែនការ​ ក៏​ប៉ុន្តែយើង​ខ្ញុំ​មាន​ការ​បារម្ភ​យ៉ាងខ្លាំង​ចំពោះ​កំណើន​​ដ៏​លឿន​ចំពោះ​ចំនួន​​សម្បទាន​ដី​សេដ្ឋកិច្ច​​ដែល​ត្រូវ​បាន​ផ្តល់​នៅក្នុង​តំបន់​ការពារ​រួមមាន​បូកគោ បុទុម​សារគរ វិរៈជ័យ ឱរ៉ាល់ បឹង​ពែរ លំផាត់ ណាម​លៀរ និងកែវ​សីមា។

គិត​មកដល់​ខែវិច្ឆិកា ឆ្នាំ២០១១ មាន​​​សហគមន៍​ព្រៃ​ឈើចំនួន១៣០ ដែល​មាន​ផ្ទៃដី​សរុប​ទំហំ១៤១,០៣១ហិកតា ដែល​ត្រូវ​បាន​អនុម័ត​ដោយ​​ក្រសួង​កសិកម្មរុក្ខាប្រមាញ់​ និងនេសាទ។ យើង​​អបអរ​សាទរ​កិច្ចប្រឹងប្រែង​នេះ។ ទោះជា​យ៉ាង​ណាក្តី អង្គការ​មិនមែន​រដ្ឋាភិបាល និង​សហគមន៍​​មួយ​ចំនួនបាន​សង្កេត​ឃើញ​ថា​ នីតិវិធី​នៃ​ការ​ទទួល​ការ​យល់​ព្រម​ពី​​ក្រសួង​កសិកម្មរុក្ខា ប្រមាញ់​ និងនេសាទគឺ​យឺត​ និងលំបាក ជាពិសេស​នៅពេល​​ដែល​ប្រៀបធៀប​ទៅនឹង​នីតិវិធី​នៃ​ការផ្តល់​​សម្បទាន​ដី​សេដ្ឋកិច្ច សូម្បី​តែ​សមាជិក​​នៃ​ក្រុមការងារ​បច្ចេកទេសបរិស្ថាន និងព្រៃឈើ ក៏​ទទួលស្គាល់​ចំណុច​នេះ​ដែរ[[1]](#footnote-1)។

អង្គការ​មិនមែន​រដ្ឋាភិបាល និងអង្គការ​​សង្គម​ស៊ីវិលទទួលស្គាល់​ថា​ គំនិតផ្តួចផ្តើម​នៃ​ការរៀបចំ​ផែនទី​បង្ហាញ​ផ្លូវកម្មវិធីកាត់បន្ថយការបញេញឧស្ម័នពីការបាត់បង់ និងការរិចរិលព្រៃឈើថ្នាក់ជាតិ មានលក្ខណៈ​កាន់តែ​ចូលរួម​​ជាង​កិច្ចដំណើរ​ ការ​រៀបចំ​គោលនយោបាយ​ព្រៃឈើ​ផ្សេង​ៗទៀត ដោយ​​ផ្តល់​​ឱកាស​​ឲ្យ​​អង្គការ​មិនមែន​រដ្ឋាភិបាល និងអង្គការ​​សង្គម​ស៊ីវិល​​ផ្សេងទៀត​លើកឡើង​ការបារម្ភ និងចូលរួម​គំនិត។ យើង​ក៏​ទទួល​​ស្គាល់​ផងដែរ​ថា នៅក្នុងរចនាសម្ព័ន្ធនៃ​ផែនទីបង្ហាញផ្លូវ នេះ​អនុញ្ញាតិឲ្យអង្គការ​មិនមែន​រដ្ឋាភិបាល និងអង្គការ​​សង្គម​ស៊ីវិ​ល​មាន​តំណាង​នៅក្នុង​ក្រុមដែល​ធ្វើ​សេចក្តី​សម្រេច​ចិត្ត​សំខាន់ៗ។

* អនុសាសន៏
1. កែសម្រួលនីតិវិធីការបង្កើតសហគមន៏ព្រៃឈើ និងពន្លឿន​ការផ្តល់​ដីឲ្យធ្វើសហគមន៏ ព្រៃឈើ (កំណត់តំបន់សក្តានុពល​ពីក្រសួងកសិកម្ម)។
2. ត្រូវតែដោះស្រាយផលប៉ះពាល់អោយមានភាពយុត្តិធម៌អោយបានលឿន
3. ការអភិវឌ្ឍន៏ត្រូវមានការពិគ្រោះយោបល់ជាសាធារណៈ​ជាមួយ​ប្រជា​ពលរដ្ឋ ដូចបានចែង​ក្នុងបទដ្ឋានគតិយុត្តិ។
4. គណកម្មាធិការគ្រប់គ្រងសហគមន៏ព្រៃឈើ និង​ប្រជាពលរដ្ឋរួមទាំង​អាជ្ញាធរមូលដ្ឋាន​ត្រូវ ចូលរួមសហការជាមួយ​សហគមន៍​ព្រៃឈើអោយ​បានប្រសើរ។
5. ផ្សព្វផ្សាយអំពីច្បាប់ព្រៃឈើ និងបរិស្ថានអោយបានទូលំទូលាយ។

៤.បញ្ហាអភិវឌ្ឍទីក្រុង ការតាំងទីលំនៅដ្ឋានថ្មី​និងការបណ្តេញចេញដោយបង្ខំ

នៅក្នុងបរិបទដែលព្រះរាជាណាចក្រកម្ពុជាកំពុងអភិវឌ្ឍន៍ មានផលប៉ះពាល់មួយចំនួន​ដែល​​​កើត​ចេញ​ពី​ការអភិវឌ្ឍនេះទៅលើការរស់នៅរបស់ប្រជាពលរដ្ឋ​ ជាពិសេសបណ្តាលមកពី​ការបណ្តេញ​ចេញ និងការតាំងទីលំនៅថ្មី។ បញ្ហាទាំងនោះមាន ជាអាទិ៍៖ ការបណ្តេញចេញ ដោយបង្ខំដោយ​គ្មានសំណង​សមរម្យនិងយុត្តិធម៌ ខ្វះការពិគ្រោះយោបល់​ជា​សាធារណៈ​ឲ្យបាន​ត្រឹម​ត្រូវ​មុនការអនុវត្តគំរោងអភិវឌ្ឍន៍​ដែលនាំទៅដល់ការបាត់បង់ដីធ្លីលំនៅដ្ឋាន។​ ការបណ្តេញអាចនាំទៅដល់ការបាត់បង់​មុខរបរប្រចាំថ្ងៃ ប៉ះពាល់ដល់អនាគតរបស់កូនចៅ និង​ជំពាក់បំ​ណុលគេ បាត់បង់ទ្រព្យសម្បតិ្ត របស់​ប្រជាពលរដ្ឋ ប៉ះពាល់ផ្លូវ​ចិត្តរបស់​កុមារ​​និងស្រ្តី ហើយទីបំផុតនឹងធ្វើឲ្យ​ប្រជាពលរដ្ឋក្រីក្រ។ ជាងនេះទៀត ដោយសារ​ការរើមក​តាំង​ទី​លំនៅនៅទីតាំងថ្មី ប្រជាពលរដ្ឋជួបផលពិបាកក្នុងការទទួលសេវាសាធារណៈដូចជា៖​ ផ្សារ សាលារៀន និងមន្ទីរពេទ្យ។ល។​ កង្វះការផ្សព្វផ្សាយ​ព័តមាន និងការពិគ្រោះយោបល់​ទូលំ​ទូលាយជាមួយ​ប្រជា​ពលរដ្ឋ​អំពី​គម្រោង​ផែនការ​អភិវឌ្ឍន៍ភាគច្រើនរបស់រាជរដ្ឋាភិបាល នាំឲ្យប្រជា​ពលរដ្ឋ ក្លាយជាជនរងគ្រោះដោយសារការរំលោភសិទិ្ធមនុស្ស និងមិនទទួលបានការដោះស្រាយ​សមរម្យពី​គម្រោងការអភិវឌ្ឍទាំងនោះ។ ម្យ៉ាងយើងក៏សង្កេតឃើញថា​​ រាល់សកម្មភាព​​បណ្តេញចេញ​​ដោយ​​អាជ្ញាធរមានសមត្ថកិច្ចតែងតែមានអំពើហឹង្សា និងការគំរាមកំហែង រហូតដល់​អ្នកខ្លះដែលហ៊ានតវ៉ា​ត្រូវ​បានអាជ្ញាធរចាប់ខ្លួនបញ្ជូនទៅ​តុលាការ និងដាក់ឃុំឃាំង និងកាត់ទោស​ដោយអយុត្តិធម៌។ ចំណែកឯ​ការដោះស្រាយ​សំណង​ទៀតសោត មិនបានធ្វើឲ្យមានការពេញចិត្ត​ពីសំណាក់ប្រជាពលរដ្ឋភាគច្រើនទេ ប៉ុនែ្ត គេត្រូវ​តែបង្ខំចិត្តចាក​ចេញ​ពី​លំនៅដ្ឋានចាស់ទៅកាន់​ទីតាំងថ្មីតាមការតម្រូវរបស់អាជ្ញាធរ ឫក្រុមហ៊ុន​វិនិ​យោគដោយមិនមានសំណងសមរម្យ ហើយ​អ្នកខ្លះរង​នូវការរើសអើងពីអាជ្ញាធរក្នុង​ពេលដោះ​ស្រាយសំណង និងជួលកាលខ្លះទៀត ក៏មាន​បាតុភាព​អសកម្មខ្លះទៀតដែលបង្ក​ឡើងដោយមន្រ្តីអាជ្ញាធរ​មានសមត្ថកិច្ច​មួយចំនួន ដូចជា​ការប្រព្រឹត្ត​អំពើ​ពុក​រលួយ និងការបាត់បង់ការទទួលខុសត្រូវក្នុងការអនុវត្ត​កាតព្វកិច្ចការពារ​ប្រជា​ពលរដ្ឋ។ ជាលទ្ធផល បញ្ហានេះនាំទៅដល់ការបាត់បង់ជំនឿទុកចិត្តពី​សំណាក់​ប្រជាពលរដ្ឋ​រងគ្រោះ​ចំពោះ​អាជ្ញាធរមានសមត្ថកិច្ចរបស់រដ្ឋ។​​

* **សមទ្ធិផល​របស់​រាជរដ្ឋាភិបាល**

ទន្ទឹងនឹងបញ្ហាប្រឈមទាំងនេះ យើងក៏បានកត់សំគាល់នូវផលវិជ្ជមានខ្លះៗពីគម្រោងការ និង​គោលនយោបាយ អភិវឌ្ឍន៍របស់រាជរដ្ឋាភិបាលក្នុងការធ្វើឲ្យមានសោភណ្ឌភាពទីក្រុង និង​ទីប្រជុំជន​មួយចំនួនដូចជា៖ មានហេដ្ឋារចនាសម្ព័ន្ធសម្រាប់បង្កលក្ខណៈងាយស្រួលក្នុង​ការរស់នៅ​របស់ប្រជា​ពលរដ្ឋ, មានសាលា​រៀន​សម្រាប់ការសិក្សារបស់កូនចៅប្រជាពលរដ្ឋ និងមន្ទីរពេទ្យ សេវាសុខភាព (មជ្ឈ​មណ្ឌល​សុខភាព មន្ទីរពេទ្យរដ្ឋ និងឯកជន) សម្រាប់បំពេញសេចក្តី​ត្រូវការបស់ប្រជាពលរដ្ឋ, មាន​រោងចក្រ​សហគ្រាស សម្រាប់ផ្តល់ការងារដល់ប្រជាពលរដ្ឋ និងមាន​សំណង់​អគារ (បុរី ផ្ទះលែ្វង វីឡា ផ្សារទំនើប អាគារខ្ពស់ និងមជ្ឈមណ្ឌលទំនើបៗ។

* **អនុសាសន៍**

**ចំពោះរាជរដ្ឋាភិបាល**

1. ចុះបញ្ជីដីធ្លីជាប្រព័ន្ធសម្រាប់សហគមន៏ក្រីក្រនៅតាមខេត្ត ក្រុង រាជធានី និងពន្លឿន​ការផ្តល់​កម្មសិទិ្ធ​ដីធ្លី​ដល់​ប្រជាពលរដ្ឋនៅ​ទាំងអស់ទូទាំងប្រទេស។
2. ត្រូវផ្សព្វផ្សាយ និងពិគ្រោះយោបល់ឲ្យបានទូលំទូលាយអំពីគំរោងអភិវឌ្ឍ​នានាជាមួយ​ប្រជា​ពលរដ្ឋជាពិសេសសហគមន៍ដែល​រស់​នៅ​ក្នុងតំបន់រងផលប៉ះពាល់ មុននឹងផ្តល់​ការអនុញ្ញាតិ​​ឲ្យក្រុមហ៊ុន​វិនិយោគ។
3. រាល់ការអភិវឌ្ឍត្រូវអោយមានផលប្រយោជន៏ដល់ពលរដ្ឋនៅនឹងកន្លែងដែលត្រូវអភិវឌ្ឍន៍។
4. ធានាប្រព័ន្ធតុលាការឯករាជ្យ និងយុត្តិធម៌ ហើយគោរពសិទ្ធិមនុស្ស និងបញ្ឈប់​ប្រើប្រាស់​ប្រព័ន្ធ​តុលា​ការ​មក​គាបសង្កត់មកលើប្រជាពលរដ្ឋដែលទាមទារសិទ្ធិដីធ្លី និងសិទិ្ធលំនៅដ្ឋាន​របស់ខ្លួន។
5. បញ្ឈប់ការបណ្តេញចេញដោយបង្ខំ ប៉ុន្តែត្រូវធ្វើការអភិវឌ្ឍន៍នៅនឹងកន្លែង។
6. ដោះលែងជាបន្ទាន់ប្រជាពលរដ្ឋដែលតវ៉ាទាមទារសិទ្ធិដីធ្លី និងសិទិ្ធលំនៅដ្ឋានចេញពី​ពន្ធនាគារ។
7. បញ្ឈប់ការរារាំងសកម្មភាពអហឹង្សារបស់ប្រជាពលរដ្ឋរងគ្រោះ ឧទាហរណ៍ ការដាក់ញតិ សំណូមពរផេ្សងៗទៀត។

**ចំពោះម្ចាស់ជំនួយ៖**

1. ជួយបន្តការគាំទ្ររាល់គម្រោង និងសកម្មភាពដោះស្រាយទៅលើបញ្ហាទំនាស់ដីធ្លី និង​លំនៅដ្ឋាន ប្រកបដោយប្រសិទ្ធភាព។ ​
2. បន្តសហការជាមួយរាជរដ្ឋាភិបាលក្នុងការចុះបញ្ជីដីធ្លីជាប្រព័ន្ធ និងជម្រុញឲ្យ​រាជរដ្ឋា​ភិបាល​​បន្តដោះស្រាយសំណូមពរ និងអនុសាសន៍ផ្សេងៗរបស់ប្រជាពលរដ្ឋរងគ្រោះ។

៥.**បញ្ហាការចុះបញ្ជីដីធ្លី និងបញ្ហាទំនាស់ដី និងការអនុវត្តបទបញ្ជាលេខ០០១**

ទោះបី គោលនយោបាយចាស់សកម្មភាពថ្មីរបស់រាជរដ្ឋភិបាលក្នុងការកែទម្រង់វិស័យដីធ្លី នា​ពេលថ្មីៗនេះ និងការចេញបទបញ្ជាលេខ០០១ ជាចំណាត់ការទាន់ពេលវេលា និងគួរឲ្យសរសើរ​យ៉ាង​ណាក៏ដោយ​ ក៏មកដល់ពេលនេះ យើងសង្កេតឃើញថានៅមានបញ្ហាប្រឈមខ្លះៗក្នុង​ការអនុវត្តជាក់​ស្តែង និងធ្វើឲ្យចំណាត់ការនេះមានប្រសិទ្ធភាព។ ជាក់ស្តែងការចុះបញ្ជីដីធ្លី និងទំនាស់ដីធ្លីនៅតែ​កើត​មានឡើង​ និងមិនទាន់អាចជម្រុញឲ្យមានការដោះស្រាយបញ្ហានេះបាន​ពេញ​លេញឡើយ។ បញ្ហា​ប្រ​ឈម អាចមានដូចជា​៖ បទបញ្ជា០០១នេះ មិនមានវិសាលភាព​គ្រប់ដណ្តប់លើ​តំបន់សម្បទាន​ដី​សង្គមកិច្ច ដែលនាំឲ្យការដោះស្រាយ​ការទាមទាររបស់ប្រជាពល​រដ្ឋ​នៅតំបន់មួយ​ចំនួននោះមិន​អាច​ធ្វើបានឡើយ។ ការឈូសបំផ្លាញដំណាំ និងការរំលោភដីធ្លី​ពីសំណាក់ក្រុមហ៊ុននៅតែមាន បើ​ទោះ​ជាមានបទបញ្ជា​០០១ របស់រាជរដ្ឋាភិបាល​ក៏ដោយ។ ម្យ៉ាងទៀត ការងាររបស់ក្រុមយុវជនស្ម័គចិត្តមួយ​ចំនួនតូច​ដែលបានចុះ​វាស់វែងដីធ្លី​ជូន​ប្រជាពលរដ្ឋ​​ដែលកំពុងមានបញ្ហាដីធ្លី នៅមិនទាន់អនុវត្តន៍ឲ្យបាន​ពេញលេញ និងតាម​ស្ថានភាពជាក់ស្តែង​ ដោយអនុលោមទៅតាមបទបញ្ជា០០១ របស់​រាជរដ្ឋា​ភិបាលនៅឡើយ។​

ជាមួយនឹងបញ្ហាប្រឈមទាំងនេះ យើងក៏សង្កេតឃើញមានការរីកចំរើនមួយចំនួនផងដែរ​ចំពោះ បញ្ហាខាងលើ។ អាជ្ញាធរមានសមត្ថកិច្ចបានដោះស្រាយ និងដកដីផ្នែកខ្លះពីក្រុមហ៊ុន​មួយចំនួន ឱ្យប្រជាពលរដ្ឋវិញ​។ ចំណែកឯ​ប្រជាពលរដ្ឋមួយចំនួនទៀត​ដែលមិននៅក្នុងតំបន់​កំណត់​​ដោយ​បទបញ្ជាលេខ០០១​ ក៏បានទទូលប័ណ្ណកម្មសិទ្ធិដីធ្លី ដែលនេះ គឺជាអ្វីដែល​ប្រជាពលរដ្ឋ​​ពេញចិត្ត និង ជម្រុញឲ្យមានការដោះស្រាយឲ្យកាន់តែមានប្រសិទ្ធភាពបន្ថែម។ នៅតំបន់ខ្លះ ក្រោយពីដោះស្រាយដីធ្លី​រួច អាជ្ញាធរក៏បានរៀបចំឲ្យមានប្រព័ន្ធហេដ្ឋារចនាសម្ព័ន្ធ​សម្រាប់ប្រជាពលរដ្ឋរស់នៅតំបន់នោះ​ដែរ។

**៣ សំណូមពរ ឫអនុសាសន៍**

**ចំពោះរាជរដ្ឋាភិបាល**

1. ដោះស្រាយ និងវាស់វែងដីធ្លីក្នុងតំបន់ដែលមានវិវាទ​ និងបញ្ហាជាក់ស្តែង​ឲ្យបានឆាប់​រហ័ស។
2. បង្កើតយន្តការតាមដាន​ និងវាយតំលៃប្រសិទ្ធភាពការងាររបស់ក្រុមយុវជនស្ម័គ្រចិត្ត និង​អាជ្ញាធរ ក្នុងការចូលរួមវាស់វែង ដោះស្រាយវិវាទដីធ្លី។
3. រៀបចំចំណាត់ថ្នាក់សម្រាប់ប្រើប្រាស់និងផ្តល់សម្បទានដីសង្គមកិច្ច ដល់ប្រជាពលរដ្ឋក្រីក្រ​ដែល​គ្មានដីពិតប្រាកដ។​
4. ពិគ្រោះយោបល់ជាមួយប្រជាពលរដ្ឋរងផលប៉ះពាល់ឲ្យបានទូលំទូលាយ និង​ដោះស្រាយ​បញ្ហា​​ដោយសន្តិវិធី ព្រមទាំងទូទាត់សំណងក្នុងតម្លៃអាចទទួលបានពីភាគីរងផលប៉ះពាល់។​

**ចំពោះម្ចាស់ជំនួយ៖**

1. តាមដានការអនុត្តគោលនយោបាយរបស់រាជរដ្ឋាភិបាល​ ជាពិសេសក្នុងការអនុវត្តបទបញ្ជាលេខ​០០១។
2. បន្តការគាំទ្រដល់សកម្មភាពរបស់អង្គការសង្គមស៊ីវិល និងសហគមន៍ ក្នុងការធ្វើការងារ​របស់​ខ្លួន​លើវិស័យ​ដីធ្លី ដើម្បីធានាបាននូវសុវត្ថិភាពដីធ្លី និងចូលរួមកាត់បន្ថយភាព​ក្រីក្រីរបស់​ប្រជា​ពលរដ្ឋ។​

សម្រាប់ព័តមានបន្ថែម សូមទាក់ទង៖

* អ្នកស្រី **ខា ស្រស់** តំណាងសហគមន៍លើវិស័យរ៉ែ លេខទូរស័ព្ទ097 503 0567
* លោក **រស់ ហាន** តំណាងសហគមន៍លើវិស័យរ៉ែ ​ លេខទូរស័ព្ទ012 1827 245
* លោក **ជា ជួង**តំណាងសហគមន៍ជនជាតិដើមភាគតិចនិងព្រៃឈើ លេខទូរស័ព្ទ​097 9690715
* លោក **ពេជ្រ នឹមឃួន** តំណាងសហគមន៍លើវិស័យដីធ្លី និងលំនៅដ្ឋាន 017 872 195
* លោក **ធន សារាយ** ប្រធាន សមាគមការពារសិទិ្ធមនុស្ស និងអភិវឌ្ឍន៍​នៅកម្ពុជា ​(ADHOC) លេខទូរស័ព្ទ​016 440 044
* ***លោក*** *សួន ប៊ុនស័ក្តិ* ***លេខាធិការប្រតិបត្តិ*** គណៈកម្មា​ធិការ​​ប្រព្រឹត្តិកម្ម​នៃអង្គការសមាគម​ការពារ​សិទ្ធិមនុស្សកម្ពុជា ​(CHRAC) 092 344 357
* ***លោក*** *ឡាំ សុជាតិ* ***នាយករង*** **វិទ្យាស្ថានតស៊ូមតិ​ និង​គោលនយោបាយ​** (API)

លេខទូរស័ព្ទ​077 555 679

* ***លោក*** *ឈិត​ សំអាត* ***នាយកប្រតិបត្តិ*** វេទិកានៃអង្គការ​មិនមែនរដ្ឋាភិបាល ស្តីពីកម្ពុជា (The NGO Forum on Cambodia) លេខទូរស័ព្ទ012 928 585
* ***លោក*** *ម៉ម សម្បត្តិ* ***នាយកប្រតិបត្តិ*** **អង្គការ​អភិវឌ្ឍន៍និង​ភាពជា​ដៃគូក្នុងសកម្មភាព** (DPA) លេខទូរស័ព្ទ​012 779 734
* លោក **យ៉េង វីរៈ** នាយកប្រតិបត្តិ​ មជ្ឈមណ្ឌល​​​អប់រំ​ច្បាប់​សំរាប់​សហគមន៍ (CLEC) លេខទូរស័ព្ទ​012 801 235
* លោក **គល់ បញ្ញា** នាយកប្រតិបត្តិ គណៈកម្មាធិការដើម្បីរៀបចំ​ការបោះឆ្នោតដោយសេរី និង​យុតិធម៌នៅកម្ពុជា (COMFREL) លេខទូរស័ព្ទ012 942 017
* លោក **ឆាយ សារ៉ាត**  នាយកប្រតិបត្តិ សម្ព័ន្ធភាពកម្ពុជាដើម្បី​តម្លាភាព​ចំណូលធនធាន (CRRT) លេខទូរស័ព្ទ012 589 958
* លោក **ប៉ែន សុមុន្នី** ***នាយកប្រតិបត្តិ អង្គការ***ស្ម័គ្រចិត្តដើម្បីសង្គម (CVS) 012 708 093
* **លោកស្រី​** រស់ សុភាព **នាយិការប្រតិបត្តិ អង្គការ​យេនឌ័រ​និងការអភិវឌ្ឍន៍ដើម្បីកម្ពុជា** (GAD/C) លេខទូរស័ព្ទ012 627 857
* **លោក** សៀ ភារុណ **នាយកលេខាធិការដ្ឋាន ក្រុមការងារ​ពិសេស​សិទិ្ធលំនៅឋាន** (HRTF) លេខទូរស័ព្ទ012 852 325
* លោក **សៅ វ៉ាន់សី** នាយកប្រតិបត្តិ អង្គការ​គាំទ្រសហគមន៍ជនជាតិដើមភាគតិច (ICSO) លេខទូរស័ព្ទ012 813 744
* លោក **ឈួន បូរិទ្ធ** ​នាយកប្រតិបត្តិ **អង្គការយុវជនខ្មែរដើម្បី​អភិវឌ្ឍន៍សង្គម** (KYSD) លេខទូរស័ព្ទ012 798 488
* ***លោក*** *សាម អ៊ិន* ***នាយកប្រតិបត្តិ* អង្គការជីវិត​ថ្លៃថ្នូរ** (LWD) លេខទូរស័ព្ទ012 55 18 86
* ***លោកស្រី*** *ជេត ចរិយា****​ នាយិកាប្រតិបត្តិ*** **អង្គការ​ស្តារកម្ពុជា** (Star Kampuchea) លេខទូរស័ព្ទ012 802 460
* លោក **គឹម សុវណ្ណ** នាយកប្រតិបត្តិ អង្គការវីជីឡែន (Vigilance) លេខទូរស័ព្ទ012 957 282
* ***លោក*** *ស៊ឹម តារា* ***មន្ត្រី​គ្រប់គ្រង​គម្រោងជាន់ខ្ពស់* អង្គការទស្សនៈ​ពិភពលោក** (WVC)​​ លេខទូរស័ព្ទ012 771 051
* **លោក** ជាង សុខា**​ *នាយកប្រតិបត្តិ* អង្គការកម្មវិធីអភិវឌ្ឍន៍**ធនធានយុវជន(YRDP)​​ លេខទូរស័ព្ទ012 360 464
1. [↑](#footnote-ref-1)